L'alcalde de Gandia es reuneix amb el president del Consell Superior d'Esports per a abordar projectes futurs de la ciutat
14 juny 2024

## L'alcalde de Gandia es reuneix amb el president del Consell Superior d'Esports per a abordar projectes futurs de la ciutat14 juny 2024Última actualització: 17 juny 2024

![](../gestion/img/802fd11fa8379bf5356977bb98f537a34b947bad5d77e1b8d99d8e684c9cbd5f.jpeg)  
  

L'alcalde de Gandia, **José Manuel Prieto**, acompanyat del regidor d'Esports, **Jesús Naveiro**, van viatjar ahir a Madrid per a mantindre una reunió amb el president del Consell Superior d'Esports (CSD), **José Manuel Rodríguez Uribes**.

En la reunió s'han tractat diferents assumptes, que segons ha afirmat José Manuel Prieto, alcalde de Gandia, consoliden “la col·laboració per a futurs projectes esportius a la ciutat”.

D'altra banda també ha assegurat que “ampliem reforços i suports d'administracions superiors” en referència al Pla Resol, de millora de les instal·lacions esportives de la ciutat que ja està en marxa amb una inversió inicial de 4,3 M€, i per al qual es treballa en noves col·laboracions per a fer realitat més actuacions.

José Manuel Prieto també ha recordat que “l'esport, a Gandia, és una prioritat de legislatura. Invertim en salut, en noves oportunitats que generen més qualitat de vida a la nostra ciutat”.

La relació entre l'Ajuntament de Gandia i el Consell Superior d'Esports, és excel·lent i fluida. Cal recordar que el mes de gener passat José Manuel Rodríguez Uribes, va estar a Gandia, visitant el nou Skate Park Bowl, un projecte que va qualificar “d’exemplar” en facilitar l'accés a l'esport de tota la ciutadania, a més dels esportistes professionals.

[Twittear](https://twitter.com/share)